CELEX: 62015CN0588
Language: el
Date: 2015-11-12 00:00:00
Title: Υπόθεση C-588/15 P: Αναίρεση που άσκησε στις 12 Νοεμβρίου 2015 η LG Electronics, Inc. κατά της αποφάσεως που εξέδωσε το Γενικό Δικαστήριο (τρίτο τμήμα) στις 9 Σεπτεμβρίου στην υπόθεση T-91/13, LG Electronics, Inc. κατά Ευρωπαϊκής Επιτροπής

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/23
            
         Αναίρεση που άσκησε στις 12 Νοεμβρίου 2015 η LG Electronics, Inc. κατά της αποφάσεως που εξέδωσε το Γενικό Δικαστήριο (τρίτο τμήμα) στις 9 Σεπτεμβρίου στην υπόθεση T-91/13, LG Electronics, Inc. κατά Ευρωπαϊκής Επιτροπής
   (Υπόθεση C-588/15 P)
   (2016/C 016/29)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: LG Electronics, Inc. (εκπρόσωποι: G. van Gerven, T. Franchoo, advocaten)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση·
            
         
               —
            
            
               να ακυρώσει, εν όλω ή εν μέρει, το άρθρο 1, παράγραφος 1, στοιχείο δ', το άρθρο 1, παράγραφος 2, στοιχείο η', το άρθρο 2, παράγραφος l, στοιχεία δ' και ε', και το άρθρο 2, παράγραφος 2, στοιχεία δ' και ε',της αποφάσεως C(2012) 8839 της Επιτροπής της 5ης Δεκεμβρίου 2012, καθόσον αφορούν την αναιρεσείουσα· και/ή
            
         
               —
            
            
               να μειώσει τα πρόστιμα που επιβλήθησαν στην αναιρεσείουσα με το άρθρο 2, παράγραφος 1, στοιχεία δ' και ε', και το άρθρο 2, παράγραφος 2, στοιχεία δ' και ε'·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει τέσσερις λόγους.
   
      Πρώτος λόγος: το Γενικό Δικαστήριο προσέβαλε τα δικαιώματα της αναιρεσείουσας καθόσον επιβεβαίωσε την απόφαση της Επιτροπής να αποκλείσει την LG Philips Displays (LPD) από τη διοικητική διαδικασία ως καθής και, ειδικότερα, να μην κοινοποιήσει στην LPD την ανακοίνωση αιτιάσεων. Απορρίπτοντας τον λόγο ακυρώσεως της LG Electronics (LGE), το Γενικό Δικαστήριο παραβίασε και την αρχή της αναλογικότητας όσον αφορά τον καθορισμό της υποχρεώσεως δέουσας επιμέλειας της LGE.
   
      Δεύτερος λόγος: το Γενικό Δικαστήριο παρέβη το άρθρο 101 ΣΛΕΕ και το άρθρο 23, παράγραφος 2, του κανονισμού 1/2003 (1) καθόσον έκρινε ότι ορθώς η Επιτροπή στήριξε το πρόστιμο της LGE στις άμεσες πωλήσεις εντός του ΕΟΧ, μέσω μεταποιημένων προϊόντων, τις οποίες πραγματοποίησαν η LGE και η Philips, οι οποίες είναι διαφορετικές επιχειρήσεις από την LPD.
   
      Τρίτος λόγος: επικουρικώς, το Γενικό Δικαστήριο παρέβη το άρθρο 101 ΣΛΕΕ και το άρθρο 23, παράγραφος 2, του κανονισμού 1/2003 και παραβίασε την αρχή της προσωπικής ευθύνης καθόσον έκρινε ότι ορθώς η Επιτροπή στήριξε το πρόστιμο της LGE στις άμεσες πωλήσεις τις οποίες πραγματοποίησε η Philips εντός του ΕΟΧ μέσω μεταποιημένων προϊόντων.
   
      Τέταρτος λόγος: το Γενικό Δικαστήριο παραβίασε την αρχή της ίσης μεταχειρίσεως καθόσον έκρινε ότι η Επιτροπή ορθώς εφάρμοσε τη μέθοδο των άμεσων πωλήσεων που πραγματοποιούνται εντός του ΕΟΧ μέσω μεταποιημένων προϊόντων στην LGE, αλλά όχι στη Samsung SDI.
   
      (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ L 1, σ. 1).